erhwenkuo/poetry-chinese-zhtw huggingface dataset:
冬夕喜友生至
作者：李鹹用（唐）

天涯行欲遍，此夜故人情。鄉國別來久，干戈還未平。燈殘偏有焰，雪甚卻無聲。多少新聞見，應須語到明。
牡丹
作者：李鹹用（唐）

少見南人識，識來嗟複驚。始知春有色，不信爾無情。恐是天地媚，暫隨雲雨生。緣何絕尤物，更可比妍明。
送春
作者：李鹹用（唐）

四時為第一，一歲一重來。好景應難勝，餘花虛自開。相思九個月，得信數枝梅。不向東門送，還成負酒杯。
送邊將
作者：李鹹用（唐）

天驕頻犯塞，鐵騎又徵西。臣節輕鄉土，雄心生鼓鼙。地寒花不豔，沙遠日難低。漸喜秋弓健，雕翻白草齊。
春晴
作者：李鹹用（唐）

簷滴春膏絕，憑欄晚吹生。良朋在何處，高樹忽流鶯。遊寺期應定，尋芳步已輕。新詩吟未穩，遲日又西傾。
冬夜與修睦上人宿遠公亭，寄南嶽玄泰禪師
作者：李鹹用（唐）

丈室掩孤燈，更深霰雹增。相看雲夢客，共憶祝融僧。語合茶忘味，吟欹卷有稜。楚南山水秀，行止豈無憑。
落花
作者：李鹹用（唐）

拾得移時看，重思造化功。如何飄麗景，不似遇春風。滿地餘香在，繁枝一夜空。只應公子見，先憶墜樓紅。
寄嵩陽隱者
作者：李鹹用（唐）

昔年江上別，初入亂離中。我住匡山北，君之少室東。信來經險道，詩半憶皇風。何事猶高臥，巖邊夢未通。
早蟬
作者：李鹹用（唐）

門柳不連野，乍聞為早蟬。遊人無定處，入耳更應先。暫默斜陽雨，重吟遠岸煙。前年湘竹裡，風激繞離筵。
酬蘊微
作者：李鹹用（唐）

白衣經亂世，相遇一開顏。得句禪思外，論交野步間。舉朝無舊識，入眼只青山。幾度斜陽寺，訪君還獨還。
萱草
作者：李鹹用（唐）

芳草比君子，詩人情有由。只應憐雅態，未必解忘憂。積雨莎庭小，微風蘚砌幽。莫言開太晚，猶勝菊花秋。
訪友人不遇
作者：李鹹用（唐）

出門無至友，動即到君家。空掩一庭竹，去看何寺花。短僮應捧杖，稚女學擎茶。吟罷留題處，苔階日影斜。
苔
作者：李鹹用（唐）

幾年風雨跡，疊在石孱顏。生處景長靜，看來情盡閑。吟亭侵壞壁，藥院掩空關。每憶東行徑，移筇獨自還。
紅薇
作者：李鹹用（唐）

春雨有五色，灑來花旋成。欲留池上景，別染草中英。畫出看還欠，蓪為插未輕。王孫多好事，攜酒寄吟傾。
別所知
作者：李鹹用（唐）

有路有西東，天涯自恨同。卻須深酌酒，況不比飄蓬。帆冒新秋雨，鼓傳微浪風。閏牽寒氣早，何浦值賓鴻。
小雪
作者：李鹹用（唐）

散漫陰風裡，天涯不可收。壓松猶未得，撲石暫能留。閣靜縈吟思，途長拂旅愁。崆峒山北面，早想玉成丘。
和修睦上人聽猿
作者：李鹹用（唐）

禪客聞猶苦，是聲應是啼。自然無穩夢，何必到巴溪。疏雨灑不歇，回風吹暫低。此宵秋欲半，山在二林西。
庭竹
作者：李鹹用（唐）

嫩綠與老碧，森然庭砌中。坐銷三伏景，吟起數竿風。葉影重還密，梢聲遠或通。更期春共看，桃映小花紅。
早行
作者：李鹹用（唐）

家國三千里，中宵算去程。困才成蝶夢，行不待雞鳴。馬首搖殘月，鴉群起古城。發來經幾堠，村寺遠鐘聲。
哭所知
作者：李鹹用（唐）

朝作青雲士，暮為玄夜人。風燈無定度，露薤亦逡巡。乘馬驚新塚，書帷擺舊塵。只應從此去，何處福生民。
分題雪霽望爐峰
作者：李鹹用（唐）

雪霽上庭除，爐峰勢轉孤。略無煙作帶，獨有影沈湖。冷觸歸鴻急，明凝落照俱。□□□□□，□□□□□。
雪十二韻
作者：李鹹用（唐）

六出凝陰氣，同雲指上天。結時風乍急，集處霰長先。草穗翹祥燕，陂樁葉白蓮。犬狂南陌上，竹醉小池前。樵徑花黏屨，漁舟玉帖舷。陣經暘谷薄，勢想朔方偏。樓面光搖錫，籬頭曉列錢。石苔青鹿臥，殿網素蛾穿。嘶馬應思塞，蹲烏似為燕。童痴為獸捏，僧愛用茶煎。念物希周穆，含毫愧惠連。吟闌餘興逸，還憶剡溪船。
廬山
作者：李鹹用（唐）

非嶽不言嶽，此山通嶽言。高人居亂世，幾處滿前軒。秀作神仙宅，靈為風雨根。餘陰鋪楚甸，一柱表吳門。靜得八公侶，雄臨九子尊。對猶青熨眼，到必冷凝魂。勢受重湖讓，形難七澤吞。黑巖藏晝電，紫霧泛朝暾。蓮墮甯唯華，玉焚堪小昆。倒松微發罅，飛瀑遠成痕。疊見雲容襯，稜收雪氣昏。裁詩曾困謝，作賦偶無孫。流礙星光撇，驚沖雁陣翻。峰奇寒倚劍，泉曲旋如盆。草短分雛雉，林明露擲猿。秋楓紅葉散，春石谷雷奔。月好虎溪路，煙深慄裡源。醉吟長易醒，夢去亦銷煩。有覺南方重，無疑厚地掀。輕揚聞舊俗，端用鎮元元。
和吳處士題村叟壁
作者：李鹹用（唐）

因閱鄉居景，歸心寸火然。吾家依碧嶂，小檻枕清川。遠雨籠孤戍，斜陽隔斷煙。沙虛遺虎跡，水洑聚蛟涎。糲曲芟汀蓼，甘茶挈石泉。霜朝巡慄樹，風夜探漁船。戲日魚呈腹，翹灘鷺並肩。棋尋磐石淨，酒傍野花妍。器以鋤為利，家惟竹直錢。飯香同豆熟，湯暖摘松煎。睡島鳧藏足，攀藤狖凍拳。淺茅鳴鬥雉，曲枿嘯寒鳶。秋果楂梨澀，晨羞筍蕨鮮。衣蓑留冷閣，席草種閒田。椎髻擔鋪餉，龐眉識稔年。嚇鷹芻戴笠，驅犢筱充鞭。不重官於社，常尊食作天。穀深青靄蔽，峰迥白雲纏。每憶關魂夢，長誇表愛憐。覽君書壁句，誘我率成篇。
謝友生遺端溪硯瓦
作者：李鹹用（唐）

尋常濡翰次，恨不到端溪。得自新知己，如逢舊解攜。玩餘輕照乘，謝欲等懸黎。靜對勝凡客，閑窺憶好題。媧天補剩石，昆劍切來泥。著指痕猶濕，停旬水未低。呵雲潤柱礎，筆彩飲虹霓。鵒眼工諳謬，羊肝士乍刲。連澌光比鏡，囚墨膩於cD。書信成池黑，吟須到日西。正誇憂盜竊，將隱怯攀躋。捧受同交印，矜持過秉珪。草顛終近旭，懶癖必無嵇。用合緣鸚鵡，珍應負會稽。貞姿還落落，寒韻落淒淒。風月情相半，煙花思豈迷。宜從方袋挈，枉把短行批。淺小金為鬥，泓澄玉作堤。遇人依我惜，想爾與天齊。□□□□□，行時只獨齎。
和殷衙推春霖即事
作者：李鹹用（唐）

東風吹暖雨，潤下不能休。古道雲橫白，移時客共愁。綠沈莎似藻，紅泛葉為舟。忽起江湖興，疑鄰畎澮流。此時無勝會，何處滯奇遊。陣急如酣戰，點粗成亂漚。竹因添灑落，松得長颼飀。花慘閒庭晚，蘭深曲徑幽。絲牽汀鳥足，線掛嶽猿頭。天地昏同醉，寰區浩欲浮。柳眉低帶泣，蒲劍銳初抽。石燕翻空重，蟲羅綴滴稠。荷傾蛟淚盡，巖拆電鞭收。豈直望堯喜，卻懷微禹憂。樹滋堪採菌，磯沒懶垂鉤。腥覺聞龍氣，寒宜擁豹裘。名膏那作沴，思稔必通侯。蚌鷸徒喧競，笙歌罷獻酬。山川藏秀媚，草木逞調柔。極目非吾意，行吟獨下樓。
奉陪呂使君樓上夜看花
作者：段弘古（唐）

城上芳園花滿枝，城頭太守夜看時。為報林中高舉燭，感人情思欲題詩。
所居寺院涼夜書情，呈上呂和叔溫郎中
作者：何元上（唐）

庾公念病宜清暑，遣向僧家占上方。月光似水衣裳濕，何由一示雲霄路，腸斷星星兩鬢霜。
塞上聞笛
作者：宋濟（唐）

胡兒吹笛戍樓間，樓上蕭條海月閑。借問梅花何處落，風吹一夜滿關山。
東鄰美人歌
作者：宋濟（唐）

花暖江城斜日陰，鶯啼繡戶曉雲深。春風不道珠簾隔，傳得歌聲與客心。
題李八百洞
作者：符載（唐）

太極之年混沌坼，此山亦是神仙宅。後世何人來飛升，紫陽真人李八百。
甘州歌
作者：符載（唐）

月裡嫦娥不畫眉，只將雲霧作羅衣。不知夢逐青鸞去，猶把花枝蓋面歸。
句
作者：符載（唐）

綠迸穿籬筍，紅飄隔戶花。
貞元八年十二月謁先主廟絕句三首
作者：張儼（唐）

仗順繼皇業，併吞勢由己。天命屈雄圖，誰歌大風起。得股肱賢明，能以奇用兵。何事傷客情，何人歸帝京。雄名垂竹帛，荒陵壓阡陌。終古更何聞，悲風入松柏。
題安樂山
作者：先汪（唐）

碧峰橫倚白雲端，隋氏真人化跡殘。翠柏不凋龍骨瘦，石泉猶在鏡光寒。
姑熟雜詠：姑熟溪
作者：李赤（唐）

愛此溪水閑，乘流興無極。擊楫怕鷗驚，垂竿待魚食。波翻曉霞影，岸疊春山色。何處浣紗人，紅顏未相識。
姑熟雜詠：丹陽湖
作者：李赤（唐）

湖與元氣通，風波浩難止。天外賈客歸，雲間片帆起。龜遊蓮葉上，鳥宿蘆花裡。少女棹舟歸，歌聲逐流水。
姑熟雜詠：謝公宅
作者：李赤（唐）

青山日將暝，寂寞謝公宅。竹裡無人聲，池中虛月白。荒庭衰草遍，廢井蒼苔積。唯有清風聞，時時起泉石。
姑熟雜詠：淩歊臺
作者：李赤（唐）

曠望登古臺，臺高極人目。疊嶂列遠空，閑花雜平陸。白雲入窗牖，野翠生松竹。欲覽碑上文，苔侵豈堪讀。
姑熟雜詠：桓公井
作者：李赤（唐）

桓公名已古，廢井曾未竭。石甃冷蒼苔，寒泉湛孤月。秋來桐暫落，春至桃還發。路遠人罕窺，誰能見清澈。
姑熟雜詠：慈姥竹
作者：李赤（唐）

野竹攢石生，含煙映江島。翠色落波深，虛聲帶寒早。龍吟曾未聽，鳳曲吹應好。不學蒲柳凋，貞心常自保。
姑熟雜詠：望夫山
作者：李赤（唐）

顒望臨碧空，怨情感離別。芳草不知愁，巖花但爭發。雲山萬重隔，音信千里絕。春去秋複來，相思幾時歇。
姑熟雜詠：牛渚磯
作者：李赤（唐）

絕壁臨巨川，連峰勢相向。亂石流洑間，回波自成浪。但驚群木秀，莫測精靈狀。更聽猿夜啼，憂心醉江上。
姑熟雜詠：靈墟山
作者：李赤（唐）

丁令辭世人，拂衣向仙路。伏煉九丹成，方隨五雲去。松蘿蔽幽洞，桃杏深隱處。不知曾化鶴，遼海歸幾度。
姑熟雜詠：天門山
作者：李赤（唐）

迥出江水上，雙峰自相對。岸映松色寒，石分浪花碎。參差遠天際，縹緲晴霞外。落日舟去遙，回首沈青靄。
敕贈康尚書美人
作者：薛zm（唐）

天門喜氣曉氛氳，聖主臨軒召冠軍。欲令從此行霖雨，先賜巫山一片雲。
將赴東都上李相國
作者：孫叔向（唐）

四海兵初偃，平津閣正開。誰知大爐火，還有不然灰。
題昭應溫泉
作者：孫叔向（唐）

一道溫泉繞禦樓，先皇曾向此中游。雖然水是無情物，也到宮前咽不流。
送鹹安公主
作者：孫叔向（唐）

鹵簿遲遲出國門，漢家公主嫁烏孫。玉顏便向穹廬去，衛霍空承明主恩。
邊城柳
作者：劉皂（唐）

一株新柳色，十裡斷孤城。為近東西路，長懸離別情。
長門怨三首
作者：劉皂（唐）

雨滴長門秋夜長，愁心和雨到昭陽。淚痕不學君恩斷，拭卻千行更萬行。宮殿沉沉月欲分，昭陽更漏不堪聞。珊瑚枕上千行淚，不是思君是恨君。蟬鬢慵梳倚帳門，蛾眉不掃慣承恩。旁人未必知心事，一面殘妝空淚痕。
旅次朔方
作者：劉皂（唐）

客舍並州數十霜，歸心日夜憶鹹陽。無端又渡桑幹水，卻望並州似故鄉。
早起
作者：楊厚（唐）

星漢轉寒更，伊餘索寞情。鐘催歸夢斷，雁引遠愁生。危壁蘭光暗，疏簾露氣清。閒庭聊一望，海日未分明。
長門怨
作者：裴交泰（唐）

自閉長門經幾秋，羅衣濕盡淚還流。一種蛾眉明月夜，南宮歌管北宮愁。
禁中送任山人
作者：李秘（唐）

子去非長往，君恩取大還。補天留彩石，縮地入青山。獻壽千春外，來朝數月間。莫拋殘藥物，竊取駐童顏。
府試中元觀道流步虛
作者：殷堯恭（唐）

玄都開秘籙，白石禮先生。上界秋光靜，中元夜景清。星辰朝帝處，鸞鶴步虛聲。玉洞花長髮，珠宮月最明。掃壇天地肅，投簡鬼神驚。倘賜刀圭藥，還成不死名。
王仙壇
作者：林傑（唐）

羽客已登仙路去，丹爐草木盡凋殘。不知千載歸何日，空使時人掃舊壇。
乞巧
作者：林傑（唐）

七夕今宵看碧霄，牽牛織女渡河橋。家家乞巧望秋月，穿盡紅絲幾萬條。
句
作者：林傑（唐）

金盤摘下掛朱顆，紅殼開時飲玉漿。
哭林傑
作者：鄭立之（唐）

才高未及賈生年，何事孤魂逐逝川。螢聚帳中人已去，鶴離臺上月空圓。
詠和親
作者：蘇鬱（唐）

關月夜懸青塚鏡，寒雲秋薄漢宮羅。君王莫信和親策，生得胡雛虜更多。
鸚鵡詞
作者：蘇鬱（唐）

莫把金籠閉鸚鵡，個個分明解人語。忽然更向君前言，三十六宮愁幾許。
步虛詞
作者：蘇鬱（唐）

十二樓藏玉堞中，鳳凰雙宿碧芙蓉。流霞淺酌誰同醉，今夜笙歌第幾重。
句
作者：蘇鬱（唐）

吟倚雨殘樹，月收山下村。
賦得琢玉成器
作者：浩虛舟（唐）

已沐識堅貞，應憐器未成。輝山方可重，散璞乍堪驚。玷滅隨心正，瑕消奪眼明。琢磨虹氣在，拂拭水容生。賞玩冰光冷，提攜月魄輕。佇當親捧握，瑚璉幸齊名。
責商山四皓
作者：蔡京（唐）

秦末家家思逐鹿，商山四皓獨忘機。如何鬢髮霜相似，更出深山定是非。
假節邕交道由吳溪
作者：蔡京（唐）

停橈橫水中，舉目孤煙外。借問吳溪人，誰家有山賣。
詠子規
作者：蔡京（唐）

千年冤魄化為禽，永逐悲風叫遠林。愁血滴花春豔死，腸斷楚詞歸不得，劍門迢遞蜀江深。
獻蔡京
作者：張頂（唐）

拋卻長竿卷卻絲，手持蓑笠獻新詩。臨川太守清如鏡，不是漁人下釣時。
《讀陰符經》寄鹿門子
作者：陸龜蒙（唐）

清晨整冠坐，朗詠三百言。備識天地意，獻詞犯乾坤。何事不隱德，降靈生軒轅。口銜造化斧，鑿破機關門。五賊忽迸逸，萬物爭崩奔。虛施神仙要，莫救華池源。但學戰勝術，相高甲兵屯。龍蛇競起陸，鬥血浮中原。成湯與周武，反復更為尊。下及秦漢得，黷弄兵亦煩。奸強自林據，仁弱無枝蹲。狂喉恣吞噬，逆翼爭飛翻。家家伺天發，不肯匡淫昏。生民墜塗炭，比屋為冤魂。只為讀此書，大樸難久存。微臣與軒轅，亦是萬世孫。未能窮意義，豈敢求瑕痕。曾亦愛兩句，可與賢達論。生者死之根，死者生之根。方寸了十字，萬化皆胚腪。身外更何事，眼前徒自喧。黃河但東注，不見歸昆侖。晝短苦夜永，勸君傾一尊。
奉和襲美初夏遊楞伽精舍次韻
作者：陸龜蒙（唐）

吳都涵汀洲，碧液浸郡郭。微雨蕩春醉，上下一清廓。奇蹤欲探討，靈物先瘵瘼。飄然蘭葉舟，旋倚煙霞泊。吟譚亂篙艫，夢寐雜巘崿。纖情不可逃，洪筆難暫閣。豈知楞伽會，乃在山水箔。金仙著書日，世界名極樂。薝蔔冠諸香，琉璃代華堊。禽言經不輟，象口川寧涸。萬善峻為城，巉巉扞群惡。清晨欲登造，安得無自愕。險穴駭坤牢，高蘿掛天笮。池容淡相向，蛟怪如可摸。苔蔽石髓根，蒲差水心鍔。嵐侵答摩髻，日照狻猊絡。仰首乍眩施，回眸更輝z8。簷端凝飛羽，磴外浮碧落。到回解風襟，臨幽濯雲屩。塵機性非便，靜境心所著。自取海鷗知，何煩屍祝酢。峰圍震澤岸，翠浪舞綃幕。瀲灩豈堯遭，嶘嵃非禹鑿。潛聽鐘梵處，別有松桂壑。靄重燈不光，泉寒網猶薄。僮能躡孤剎，鳥慣親摐鐸。服道身可遺，乞閒心已諾。人間亦何事，萬態相毒蠚。戰壘競高深，儒衣謾褒博。宣尼名位達，未必春秋作。管氏包霸圖，須人解其縛。伊餘採樵者，蓬藋方索寞。近得風雅情，聊將聖賢度。多君富遒採，識度兩清恪。詎寵生滅詞，肯教夷夏錯。未為堯舜用，且向煙霞託。我亦擺塵埃，他年附鴻鶴。
奉和襲美公齋四詠次韻：小松
作者：陸龜蒙（唐）

擢秀逋客巖，遺根飛鳥徑。因求飾清閟，遂得辭危夐。貞同柏有心，立若珠無脛。枝形短未怪，鬣數差難定。況密三天風，方遵四時柄。那興培塿歎，免答鄰裡病。微霜靜可分，片月疏堪映。奇當虎頭筆，韻葉通明性。會拂陽烏胸，掄才膺帝命。
奉和襲美公齋四詠次韻：小桂
作者：陸龜蒙（唐）

諷賦輕八植，擅名方一枝。才高不滿意，更自寒山移。宛宛別雲態，蒼蒼出塵姿。煙歸助華杪，雪點迎芳蕤。青條坐可結，白日如奔螭。諒無pk翦憂，即是蕭森時。洛浦雖有蔭，騷人聊自怡。終為濟川楫，豈在論高卑。
奉和襲美公齋四詠次韻：新竹
作者：陸龜蒙（唐）

別塢破苔蘚，嚴城樹軒楹。恭聞稟璿璣，化質離青冥。色可定雞頸，實堪招鳳翎。立窺五嶺秀，坐對三都屏。晴月窈窕入，曙煙霏微生。昔者尚借宅，況來處賓庭。金罍縱傾倒，碧露還鮮醒。若非抱苦節，何以偶惟馨。徐觀稚龍出，更賦錦苞零。
奉和襲美公齋四詠次韻：鶴屏
作者：陸龜蒙（唐）

時人重破圖，獨即胎化狀。叢毛練分彩，疏節筇相望。曾無氃氋態，頗得連軒樣。勢擬搶高尋，身猶在函丈。如憂雞鶩鬥，似憶煙霞向。塵世任縱橫，霜襟自閑放。空資明遠思，不待浮丘相。何由振玉衣，一舉棲瀛閬。
奉和襲美酬前進士崔潞盛制見寄因贈至一百四十言
作者：陸龜蒙（唐）

孔聖鑄顏事，垂之千載餘。其間王道乖，化作荊榛墟。天必授賢哲，為時攻翦除。軻雄骨已朽，百代徒趑趄。近者韓文公，首為閑闢鋤。夫子又繼起，陰霾終廓如。搜得萬古遺，裁成十編書。南山盛雲雨，東序堆瓊琚。偶此真籍客，悠揚兩情攄。清詞忽窈窕，雅韻何虛徐。唱既野芳坼，酬還天籟疏。輕波掠翡翠，曉露披芙渠。儷曲信寡和，末流難嗣初。空持一竿餌，有意漁鯨魚。
奉和襲美太湖詩二十首：初入太湖
作者：陸龜蒙（唐）

東南具區雄，天水合為一。高帆大弓滿，羿射爭箭疾。時當暑雨後，氣象仍鬱密。乍如開雕笯，聳翅忽飛出。行將十洲近，坐覺八極溢。耳目駭鴻蒙，精神寒佶慄。坑來鬥呀豁，湧處驚嵯崒。嶮異拔龍湫，喧如破蛟室。斯須風妥帖，若受命平秩。微茫誠端倪，遠嶠疑格筆。巉巉見銅闕，左右皆輔弼。盤空儼相趨，去勢猶橫逸。嘗聞咸池氣，下注作清質。至今涵赤霄，尚且浴白日。又雲構浮玉，宛與昆閬匹。肅為靈官家，此事難致詰。才迎沙嶼好，指顧俄已失。山川互蔽虧，魚鳥空聱耴。何當授真檢，得召天吳術。一一問朝宗，方應可譚悉。
奉和襲美太湖詩二十首：曉次神景宮
作者：陸龜蒙（唐）

曉帆逗碕岸，高步入神景。灑灑襟袖清，如臨蕊珠屏。雖然群動息，此地常寂靜。翠鑷有寒鏘，碧花無定影。憑軒羽人傲，夾戶天獸猛。稽首朝元君，褰衣就虛省。呀空雪牙利，嗽水石齒冷。香母未垂嬰，芝田不論頃。遙通河漢口，近撫松桂頂。飯薦七白蔬，杯釃九光杏。人間附塵躅，固陋真鉗頸。肯信抃鼇傾，猶疑夏蟲永。玄津蕩瓊壟，紫汞啼金鼎。盡出冰霜書，期君一披省。
奉和襲美太湖詩二十首：入林屋洞
作者：陸龜蒙（唐）

知名十小天，林屋當第九。題之為左神，理之以天后。魁堆辟邪輩，左右專備守。自非方瞳人，不敢窺洞口。唯君好奇士，複嘯忘情友。致傘在風林，低冠入雲竇。中深劇苔井，傍坎才藥臼。石角忽支頤，藤根時束肘。初為大幽怖，漸見微明誘。屹若造靈封，森如達仙藪。嘗聞白芝秀，狀與琅花偶。又坐紫泉光，甘如酌天酒。何人能挹嚼，餌以代漿糗。卻笑探五符，徒勞步雙鬥。真君不可見，焚盥空遲久。眷戀玉碣文，行行但回首。
奉和襲美太湖詩二十首：雨中游包山精舍
作者：陸龜蒙（唐）

包山信神仙，主者上真職。及棲鐘梵侶，又是清涼域。乃知煙霞地，絕俗無不得。巖開一徑分，柏擁深殿黑。僧閑若圖畫，像古非雕刻。海客施明珠，湘蕤料淨食。有魚皆玉尾，有烏盡金臆。手攜鞞鐸佉，若在中印國。千峰殘雨過，萬籟清且極。此時空寂心，可以遺智識。知君戰未勝，尚倚功名力。卻下聽經徒，孤帆有行色。
奉和襲美太湖詩二十首：毛公壇
作者：陸龜蒙（唐）

古有韓終道，授之劉先生。身如碧鳳凰，羽翼披輕輕。先生盛驅役，臣伏甲與丁。勢可倒五嶽，不唯鞭群靈。飄颻駕翔螭，白日朝太清。空遺古壇在，稠疊煙蘿屏。遠懷步罡夕，列宿森然明。四角鎮露獸，三層差羽嬰。回眸盼七炁，運足馳疏星。象外真既感，區中道俄成。邇來向千祀，雲嶠空崢嶸。石上橘花落，石根瑤草青。時時白鹿下，此外無人行。我訪岑寂境，自言齋戒精。如今君安死，魂魄猶羶腥。有笈皆綠字，有芝皆紫莖。相將望瀛島，浩蕩淩滄溟。
奉和襲美太湖詩二十首：三宿神景宮
作者：陸龜蒙（唐）

靈蹤未遍尋，不覺溪色暝。回頭問棲所，稍下杉蘿徑。巖居更幽絕，澗戶相隱映。過此即神宮，虛堂愜雲性。四軒盡疏達，一榻何清零。彷彿聞玉笙，鼓鏗動涼磬。風凝古松粒，露壓修荷柄。萬籟既無聲，澄明但心聽。希微辨真語，若授虛皇命。尺宅按來平，華池漱餘淨。頻窺宿羽麗，三吸晨霞盛。豈獨冷衣襟，便堪遺造請。徒深物外趣，未脫塵中病。舉首謝靈峰，徜徉事歸榜。
奉和襲美太湖詩二十首：以毛公泉獻大諫清河公
作者：陸龜蒙（唐）

先生煉飛精，羽化成翩翻。荒壇與古甃，隱軫清泠存。四面蹙山骨，中心含月魂。除非紫水脈，即是金沙源。香實灑桂蕊，甘惟漬雲根。向來探幽人，酌罷祛蒙昏。況公珪璋質，近處諫諍垣。又聞虛靜姿，早掛冰雪痕。君對瑤華味，重獻蘭燻言。當應滌煩暑，朗詠翬飛軒。我願得一掬，攀天叫重閽。霏霏散為雨，用以移焦原。
奉和襲美太湖詩二十首：縹緲峰
作者：陸龜蒙（唐）

左右皆跳岑，孤峰挺然起。因思縹緲稱，乃在虛無裡。清晨躋磴道，便是孱顏始。據石即更歌，遇泉還徙倚。花奇忽如薦，樹曲渾成幾。樂靜煙靄知，忘機猿狖喜。頻攀峻過鬥，末造平如砥。舉首閡青冥，回眸聊下視。高帆大於鳥，廣墠才類蟻。就此微茫中，爭先未嘗已。葛洪話剛氣，去地四千裡。苟能乘之遊，止若道路耳。吾將自峰頂，便可朝帝扆。盡欲活群生，不唯私一己。超騎明月蜍，複弄華星蕊。卻下蓬萊巔，重窺清淺水。身為大塊客，自號天隨子。他日向華陽，敲雲問名氏。
奉和襲美太湖詩二十首：桃花塢
作者：陸龜蒙（唐）

行行問絕境，貴與名相親。空經桃花塢，不見秦時人。願此為東風，吹起枝上春。願此作流水，潛浮蕊中塵。願此為好鳥，得棲花際鄰。願此作幽蝶，得隨花下賓。朝為照花日，暮作涵花津。試為探花士，作此偷桃臣。桃源不我棄，庶可全天真。
奉和襲美太湖詩二十首：明月灣
作者：陸龜蒙（唐）

昔聞明月觀，只傷荒野基。今逢明月灣，不值三五時。擇此二明月，洞庭看最奇。連山忽中斷，遠樹分毫釐。週迴二十裡，一片澄風漪。見說秋半夜，淨無雲物欺。兼之星斗藏，獨有神仙期。初聞鏘鐐跳，積漸調參差。空中卓羽衛，波上停龍螭。蹤舞玉煙節，高歌碧霜詞。清光悄不動，永珍寒咿咿。此會非俗致，無由得旁窺。但當乘扁舟，酒翁仍相隨。或徹三弄笛，或成數聯詩。自然瑩心骨，何用神仙為。
奉和襲美太湖詩二十首：練瀆
作者：陸龜蒙（唐）

越恃君子眾，大將壓全吳。吳將派天澤，以練舟師徒。一鏡止千里，支流忽然迂。蒼奩朿洪波，坐似馮夷軀。戰艦百萬輩，浮宮三十餘。平川盛丁寧，絕島分儲胥。鳳押半鶴膝，錦槓雜肥胡。香煙與殺氣，浩浩隨風驅。彈射盡高鳥，杯觥醉潛魚。山靈恐見鞭，水府愁為墟。兵利德日削，反為讎國屠。至今鉤鏃殘，尚與泥沙俱。照此月倍苦，來茲煙亦孤。丁魂尚有淚，合灑青楓枯。
奉和襲美太湖詩二十首：投龍潭
作者：陸龜蒙（唐）

名山潭洞中，自古多秘邃。君將接神物，聊用申祀事。熔金象牙角，尺木無不備。亦既奉真官，因之徇前志。持來展明誥，敬以投嘉瑞。鱗光煥水容，目色燒山翠。吾皇病秦漢，豈獨探幽異。所貴風雨時，民皆受其賜。良田為巨浸，汙澤成赤地。掌職一不行，精靈又何寄。唯貪血食飽，但據驪珠睡。何必費黃金，年年授星使。
奉和襲美太湖詩二十首：孤園寺
作者：陸龜蒙（唐）

浮屠從西來，事者極梁武。巖幽與水曲，結構無遺土。窮山林幹盡，竭海珠璣聚。況即侍從臣，敢愛煙波塢。幡條玉龍扣，殿角金虯舞。釋子厭樓臺，生人露風雨。今來四百載，像設藏雲浦。輕鴿亂馴鷗，鳴鐘和朝櫓。庭蕉裂旗旆，野蔓差纓組。石上解空人，窗前聽經虎。林虛葉如織，水淨沙堪數。遍問得中天，歸修釋迦譜。
奉和襲美太湖詩二十首：上真觀
作者：陸龜蒙（唐）

嘗聞升三清，真有上中下。官居乘佩服，一一自相亞。霄裙或霞粲，侍女忽玉奼。坐進金碧腴，去馳飆欻駕。今來上真觀，恍若心靈訝。只恐暫神遊，又疑新羽化。風餘撼朱草，雲破生瑤榭。望極覺波平，行虛信煙藉。閑開飛龜帙，靜倚宿鳳架。俗狀既能遺，塵冠聊以卸。人間方大火，此境無朱夏。松蓋蔭日車，泉紳垂天罅。窮幽不知倦，複息芝園舍。鏘佩引涼姿，焚香禮遙夜。無情走聲利，有志依閒暇。何處好迎僧，希將石樓借。
奉和襲美太湖詩二十首：銷夏灣
作者：陸龜蒙（唐）

霞島焰難泊，雲峰奇未收。蕭條千里灣，獨自清如秋。古岸過新雨，高蘿蔭橫流。遙風吹蒹葭，折處鳴颼颼。昔予守圭竇，過於回祿囚。日為籧筁徒，分作祗裯讎。願狎寒水怪，不封朱轂侯。豈知煙浪涯，坐可思重裘。健若數尺鯉，泛然雙白鷗。不識號火井，孰問名焦丘。我真魚鳥家，盡室營扁舟。遺名複避世，消夏還消憂。
奉和襲美太湖詩二十首：包山祠
作者：陸龜蒙（唐）

靜境林麓好，古祠煙靄濃。自非通靈才，敢陟群仙峰。百里波浪遝，中坐簫鼓重。真君具瓊輿，彷彿來相從。清露濯巢鳥，陰雲生晝龍。風飄橘柚香，日動幡蓋容。將命禮且潔，所祈年不兇。終當以疏聞，特用諸侯封。
奉和襲美太湖詩二十首：聖姑廟
作者：陸龜蒙（唐）

渺渺洞庭水，盈盈芳嶼神。因知古佳麗，不獨湘夫人。流蘇蕩遙吹，斜領生輕塵。蜀彩駁霞碎，吳綃盤霧勻。可憐飛燕姿，合是乘鸞賓。坐想煙雨夕，兼知花草春。空登油壁車，窈窕誰相親。好贈玉條脫，堪攜紫綸巾。殷勤撥香池，重薦汀洲蘋。明朝動蘭楫，不翅星河津。
奉和襲美太湖詩二十首：太湖石
作者：陸龜蒙（唐）

他山豈無石，厥狀皆可薦。端然遇良工，坐使天質變。或裁基棟宇，礧砢成廣殿。或剖出溫瑜，精光具華瑱。或將破仇敵，百炮資苦戰。或用鏡功名，萬古如會面。今之洞庭者，一以非此選。槎牙真不才，反作天下彥。所奇者嵌崆，所尚者蔥蒨。旁穿參洞穴，內竅均環釧。刻削九琳窗，玲瓏五明扇。新雕碧霞段，旋破秋天片。無力置池塘，臨風只流眄。
奉和襲美太湖詩二十首：崦裡
作者：陸龜蒙（唐）

山橫路若絕，轉楫逢平川。川中水木幽，高下兼良田。溝塍墮微溜，桑柘含疏煙。處處倚蠶箔，家家下魚筌。騃犢臥新fO，野禽爭折蓮。試招搔首翁，共語殘陽邊。今來九州內，未得皆恬然。賊陣始吉語，狂波又凶年。吾翁欲何道，守此常安眠。笑我掉頭去，蘆中聞刺船。餘知隱地術，可以齊真仙。終當從之遊，庶複全於天。
奉和襲美太湖詩二十首：石板
作者：陸龜蒙（唐）

一片倒山屏，何時隳洞門。屹然空闊中，萬古波濤痕。我意上帝命，持來壓泉源。恐為庚辰官，囚怪力所掀。又疑廣袤次，零落潛驚奔。不然遭霹靂，強半沈無垠。如何造化首，便截秋雲根。往事不足問，奇蹤安可論。吾今病煩暑，據簟常昏昏。欲從石公乞，瑩理平如璊。前後植桂檜，東西置琴尊。盡攜天壤徒，浩唱羲皇言。
杏園
作者：元稹（唐）

浩浩長安車馬塵，狂風吹送每年春。門前本是虛空界，何事栽花誤世人。
菊花
作者：元稹（唐）

秋叢繞舍似陶家，遍繞籬邊日漸斜。不是花中偏愛菊，此花開盡更無花。
酬哥舒大少府寄同年科第
作者：元稹（唐）

前年科第偏年少，未解知羞最愛狂。九陌爭馳好鞍馬，賴得官閑且疏散，到君花下憶諸郎。
幽棲
作者：元稹（唐）

野人自愛幽棲所，近對長松遠是山。盡日望雲心不繫，遼海若思千歲鶴，且留城市會飛還。
清都春霽，寄胡三、吳十一
作者：元稹（唐）

蕊珠宮殿經微雨，草樹無塵耀眼光。白日當空天氣暖，時節催年春不住，武陵花謝憶諸郎。
華嶽寺
作者：元稹（唐）

山前古寺臨長道，來往淹留為愛山。雙燕營巢始西別，羞見竇師無外役，竹窗依舊老身閑。
天壇上境
作者：元稹（唐）

野人性僻窮深僻，芸署官閑不似官。萬裡洞中朝玉帝，因為南昌檢仙籍，馬君家世奉還丹。
尋西明寺僧不在
作者：元稹（唐）

春來日日到西林，飛錫經行不可尋。蓮池舊是無波水，莫逐狂風起浪心。
與吳侍禦春遊
作者：元稹（唐）

蒼龍闕下陪驄馬，紫閣峰頭見白雲。滿眼流光隨日度，今朝花落更紛紛。
晚春
作者：元稹（唐）

晝靜簾疏燕語頻，雙雙鬥雀動階塵。柴扉日暮隨風掩，落盡閑花不見人。
先醉
作者：元稹（唐）

今日樽前敗飲名，三杯未盡不能傾。怪來花下長先醉，半是春風蕩酒情。
獨醉
作者：元稹（唐）

一樹芳菲也當春，漫隨車馬擁行塵。桃花解笑鶯能語，自醉自眠那藉人。
宿醉
作者：元稹（唐）

風引春心不自由，等閒沖席飲多籌。朝來始向花前覺，度卻醒時一夜愁。
懼醉
作者：元稹（唐）

聞道秋來怯夜寒，不辭泥水為杯盤。殷勤懼醉有深意，愁到醒時燈火闌。
羨醉
作者：元稹（唐）

綺陌高樓競醉眠，共期憔悴不相憐。也應自有尋春日，虛度而今正少年。
憶醉
作者：元稹（唐）

自歎旅人行意速，每嫌杯酒緩歸期。今朝偏遇醒時別，淚落風前憶醉時。
病醉
作者：元稹（唐）

醉伴見儂因病酒，道儂無酒不相窺。那知下藥還沽底，人去人來剩一卮。
《擬醉
作者：元稹（唐）

九月閑宵初向火，一尊清酒始行杯。憐君城外遙相憶，冒雨沖泥黑地來。
勸醉
作者：元稹（唐）

竇家能釀銷愁酒，但是愁人便與銷。願我共君俱寂寞，只應連夜複連朝。
任醉
作者：元稹（唐）

本怕酒醒渾不飲，因君相勸覺情來。殷勤滿酌從聽醉，乍可欲醒還一杯。
同醉
作者：元稹（唐）

柏樹臺中推事人，杏花壇上煉形真。心源一種閑如水，同醉櫻桃林下春。
狂醉
作者：元稹（唐）

一自柏臺為禦史，二年辜負兩京春。峴亭今日顛狂醉，舞引紅娘亂打人。
伴僧行
作者：元稹（唐）

春來求事百無成，因向愁中識道情。花滿杏園千萬樹，幾人能伴老僧行。
古寺
作者：元稹（唐）

古寺春餘日半斜，竹風蕭爽勝人家。花時不到有花院，意在尋僧不在花。
定僧
作者：元稹（唐）

落魄閑行不著家，遍尋春寺賞年華。野僧偶向花前定，滿樹狂風滿樹花。
觀心處
作者：元稹（唐）

滿坐喧喧笑語頻，獨憐方丈了無塵。燈前便是觀心處，要似觀心有幾人。
智度師二首
作者：元稹（唐）

四十年前馬上飛，功名藏盡擁禪衣。石榴園下擒生處，獨自閑行獨自歸。三陷思明三突圍，鐵衣拋盡衲禪衣。天津橋上無人識，閑憑欄幹望落暉。
西明寺牡丹
作者：元稹（唐）

花向琉璃地上生，光風炫轉紫雲英。自從天女盤中見，直至今朝眼更明。
憶楊十二
作者：元稹（唐）

去時芍藥才堪贈，看卻殘花已度春。只為情深偏愴別，等閒相見莫相親。
送複夢赴韋令幕
作者：元稹（唐）

世上於今重檢身，吾徒耽酒作狂人。西曹舊事多持法，慎莫吐他丞相茵。
送劉太白
作者：元稹（唐）

洛陽大底居人少，從善坊西最寂寥。想得劉君獨騎馬，古堤愁樹隔中橋。
奉誠園
作者：元稹（唐）

蕭相深誠奉至尊，舊居求作奉誠園。秋來古巷無人掃，樹滿空牆閉戟門。
與太白同之東洛至櫟陽太白染疾駐行予九月二十五日至華嶽寺雪後望山
作者：元稹（唐）

共作洛陽千里伴，老劉因疾駐行軒。今朝獨自山前立，雪滿三峰倚寺門。
野狐泉柳林
作者：元稹（唐）

去日野狐泉上柳，紫牙初綻拂眉低。秋來寥落驚風雨，葉滿空林踏作泥。
酬胡三憑人問牡丹
作者：元稹（唐）

竊見胡三問牡丹，為言依舊滿西欄。花時何處偏相憶，寥落衰紅雨後看。
酬樂天秋興見贈本句雲莫怪獨吟秋興苦比君校近二毛年
作者：元稹（唐）

勸君休作悲秋賦，白髮如星也任垂。畢竟百年同是夢，長年何異少何為。
送洛南李主簿
作者：溫庭筠（唐）

想君秦塞外，因見楚山青。槲葉曉迷路，枳花春滿庭。祿優仍侍膳，官散得專經。子敬懷愚穀，歸心在翠屏。
巫山神女廟
作者：溫庭筠（唐）

黯黯閉宮殿，霏霏蔭薜蘿。曉峰眉上色，春水臉前波。古樹芳菲盡，扁舟離恨多。一叢斑竹夜，環佩響如何。
地肺山春日
作者：溫庭筠（唐）

冉冉花明岸，涓涓水繞山。幾時拋俗事，來共白雲閑。
題陳處士幽居
作者：溫庭筠（唐）

松軒塵外客，高枕自蕭疏。雨後苔侵井，霜來葉滿渠。閑看鏡湖畫，秋得越僧書。若待前溪月，誰人伴釣魚。
握柘詞
作者：溫庭筠（唐）

楊柳縈橋綠，玫瑰拂地紅。繡衫金騕褭，花髻玉瓏璁。宿雨香潛潤，春流水暗通。畫樓初夢斷，曉日照湘風。
題盧處士山居
作者：溫庭筠（唐）

西溪問樵客，遙識楚人家。古樹老連石，急泉清露沙。千峰隨雨暗，一徑入雲斜。日暮飛鴉集，滿山蕎麥花。
初秋寄友人
作者：溫庭筠（唐）

閑夢正悠悠，涼風生竹樓。夜琴知欲雨，曉簟覺新秋。獨鳥楚山遠，一蟬關樹愁。憑將離別恨，江外問同遊。
題豐安裡王相林亭二首
作者：溫庭筠（唐）

花竹有薄埃，嘉遊集上才。白蘋安石渚，紅葉子雲臺。朱戶雀羅設，黃門馭騎來。不知淮水濁，丹藕為誰開。偶到烏衣巷，含情更惘然。西州曲堤柳，東府舊池蓮。星坼悲元老，雲歸送墨仙。誰知濟川楫，今作野人船。
早秋山居
作者：溫庭筠（唐）

山近覺寒早，草堂霜氣晴。樹凋窗有日，池滿水無聲。果落見猿過，葉幹聞鹿行。素琴機慮靜，空伴夜泉清。
和友人磐石寺逢舊友
作者：溫庭筠（唐）

楚寺上方宿，滿堂皆舊遊。月溪逢遠客，煙浪有歸舟。江館白蘋夜，水關紅葉秋。西風吹暮雨，汀草更堪愁。
送人南遊
作者：溫庭筠（唐）

送君遊楚國，江浦樹蒼然。沙淨有波跡，岸平多草煙。角悲臨海郡，月到渡淮船。唯以一杯酒，相思高楚天。
贈鄭處士
作者：溫庭筠（唐）

飄然隨釣艇，雲水是天涯。紅葉下荒井，碧梧侵古槎。醉收陶令菊，貧賣邵平瓜。更有相期處，南籬一樹花。
江岸即事
作者：溫庭筠（唐）

水容侵古岸，峰影度青蘋。廟竹唯聞鳥，江帆不見人。雀聲花外暝，客思柳邊春。別恨轉難盡，行行汀草新。
贈隱者
作者：溫庭筠（唐）

茅堂對薇蕨，爐暖一裘輕。醉後楚山夢，覺來春鳥聲。採茶溪樹綠，煮藥石泉清。不問人間事，忘機過此生。
渚宮晚春寄秦地友人
作者：溫庭筠（唐）

風華已眇然，獨立思江天。鳧雁野塘水，牛羊春草煙。秦原曉重疊，灞浪夜潺湲。今日思歸客，愁容在鏡懸。
碧澗驛曉思
作者：溫庭筠（唐）

香燈伴殘夢，楚國在天涯。月落子規歇，滿庭山杏花。
送並州郭書記
作者：溫庭筠（唐）

賓筵得佳客，侯印有光輝。候騎不傳箭，迴文空上機。塞城收馬去，烽火射鵰歸。惟有嚴家瀨，回環徑草微。
贈越僧嶽雲二首
作者：溫庭筠（唐）

世機消已盡，巾屨亦飄然。一室故山月，滿瓶秋澗泉。禪庵過微雪，鄉寺隔寒煙。應共白蓮客，相期松桂前。蘭亭舊都講，今日意如何。有樹關深院，無塵到淺莎。僧居隨處好，人事出門多。不及新春雁，年年鏡水波。
詠山雞
作者：溫庭筠（唐）

萬壑動晴景，山禽淩翠微。繡翎翻草去，紅觜啄花歸。巢暖碧雲色，影孤清鏡輝。不知春樹伴，何處又分飛。
清旦題採藥翁草堂
作者：溫庭筠（唐）

幽人尋藥徑，來自曉雲邊。衣濕術花雨，語成松嶺煙。解藤開澗戶，踏石過溪泉。林外晨光動，山昏鳥滿天。
商山早行
作者：溫庭筠（唐）

晨起動徵鐸，客行悲故鄉。雞聲茅店月，人跡板橋霜。槲葉落山路，枳花明驛牆。因思杜陵夢，鳧雁滿回塘。
題竹穀神祠
作者：溫庭筠（唐）

蒼蒼松竹晚，一徑入荒祠。古樹風吹馬，虛廊日照旗。煙煤朝奠處，風雨夜歸時。寂寞東湖客，空看蔣帝碑。
途中有懷
作者：溫庭筠（唐）

驅車何日閑，擾擾路岐間。歲暮自多感，客程殊未還。亭皋汝陽道，風雪穆陵關。臘後寒梅發，誰人在故山。
經李處士杜城別業
作者：溫庭筠（唐）

憶昔幾遊集，今來倍歎傷。百花情易老，一笑事難忘。白社已蕭索，青樓空豔陽。不閑雲雨夢，猶欲過高唐。
登李羽士東樓
作者：溫庭筠（唐）

經客有餘音，他年終故林。高樓本危睇，涼月更傷心。此意竟難折，伊人成古今。流塵其可欲，非複懶鳴琴。
題僧泰恭院二首
作者：溫庭筠（唐）

昔歲東林下，深公識姓名。爾來辭半偈，空複歎勞生。憂患慕禪味，寂寥遺世情。所歸心自得，何事倦塵纓。微生竟勞止，晤言猶是非。出門還有淚，看竹暫忘機。爽氣三秋近，浮生一笑稀。故山松菊在，終欲掩荊扉。
西遊書懷
作者：溫庭筠（唐）

渭川通野戍，有路上桑幹。獨鳥青天暮，驚麏赤燒殘。高秋辭故國，昨日夢長安。客意自如此，非關行路難。
送人東遊
作者：溫庭筠（唐）

荒戍落黃葉，浩然離故關。高風漢陽渡，初日郢門山。江上幾人在，天涯孤棹還。何當重相見，尊酒慰離顏。
寄山中友人
作者：溫庭筠（唐）

惟昔有歸趣，今茲固願言。嘯歌成往事，風雨坐涼軒。時物信佳節，歲華非故園。固知春草色，何意為王孫。
偶題
作者：溫庭筠（唐）

孔雀眠高閣，櫻桃拂短簷。畫明金冉冉，箏語玉纖纖。細雨無妨燭，輕寒不隔簾。欲將紅錦段，因夢寄江淹。
贈考功盧郎中
作者：溫庭筠（唐）

白首方辭滿，荊扉對渚田。雪中無陋巷，醉後似當年。一笈負山藥，兩瓶攜澗泉。夜來風浪起，何處認漁船。
題蕭山廟
作者：溫庭筠（唐）

故道木陰濃，荒祠山影東。杉松一庭雨，幡蓋滿堂風。客奠曉莎濕，馬嘶秋廟空。夜深池上歇，龍入古潭中。
春日寄嶽州從事李員外二首
作者：溫庭筠（唐）

苒弱樓前柳，輕空花外窗。蝶高飛有伴，鶯早語無雙。剪勝裁春字，開屏見曉江。從來共情戰，今日欲歸降。從小識賓卿，恩深若弟兄。相逢在何日，此別不勝情。紅粉座中客，彩斿江上城。尚平婚嫁累，無路逐雙旌。
和段少常柯古
作者：溫庭筠（唐）

稱觴慚座客，懷刺即門人。素向寧知貴，清淡不厭貧。野梅江上晚，堤柳雨中春。未報淮南詔，何勞問白蘋。
海榴
作者：溫庭筠（唐）

海榴開似火，先解報春風。葉亂裁箋綠，花宜插鬢紅。蠟珠攢作蒂，緗彩剪成叢。鄭驛多歸思，相期一笑同。
李先生別墅望僧舍寶剎，因作雙韻聲
作者：溫庭筠（唐）

棲息消心象，簷楹溢豔陽。簾櫳蘭露落，鄰裡柳林涼。高閣過空穀，孤竿隔古岡。潭廬同淡蕩，彷彿複芬芳。
敷水小桃盛開因作
作者：溫庭筠（唐）

敷水小橋東，娟娟照露叢。所嗟非勝地，堪恨是春風。二月豔陽節，一枝惆悵紅。定知留不住，吹落路塵中。
遣春十首
作者：元稹（唐）

曉月籠雲影，鶯聲餘霧中。暗芳飄露氣，輕寒生柳風。冉冉一趨府，未為勞我躬。因茲得晨起，但覺情興隆。久雨憐霽景，偶來堤上行。空濛天色嫩，杳淼江面平。百草短長出，眾禽高下鳴。春陽各有分，予亦澹無情。鏡皎碧潭水，微波粗成文。煙光垂碧草，瓊脈散纖雲。岸柳好陰影，風裾遺垢氛。悠然送春目，八荒誰與群。低迷籠樹煙，明淨當霞日。陽焰波春空，平湖漫凝溢。雪鷺遠近飛，渚牙淺深出。江流複浩蕩，相為坐紆鬱。暄寒深淺春，紅白前後花。顏色詎相讓，生成良有涯。梅芳勿自早，菊秀勿自賒。各將一時意，終年無再華。高屋童稚少，春來歸燕多。葺舊良易就，新院亦已羅。俯憐雛化卵，仰愧鵬無窠。巢棟與巢幕，秋風俱奈何。撩亂撲樹蜂，摧殘戀房蕊。風吹雨又頻，安得繁於綺。酒杯沉易過，世事紛何已。莫倚顏似花，君看歲如水。繞郭高高塚，半是荊王墓。後嗣熾陽臺，前賢甘蓽路。善惡徒自分，波流盡東注。胡然不飲酒，坐落桐花樹。花陰莎草長，藉莎閑自酌。坐看鶯鬥枝，輕花滿尊杓。葛巾竹稍掛，書卷琴上閣。沽酒過此生，狂歌眼前樂。梨葉已成陰，柳條紛起絮。波綠紫屏風，螺紅碧籌箸。三杯面上熱，萬事心中去。我意風散雲，何勞問行處。
表夏十首
作者：元稹（唐）

夏風多暖暖，樹木有繁陰。新筍紫長短，早櫻紅淺深。煙花雲幕重，榴豔朝景侵。華實各自好，詎雲芳意沉。初日滿階前，輕風動簾影。旬時得休浣，高臥閱清景。僮兒拂巾箱，鴉軋深林井。心到物自閑，何勞遠箕潁。江瘴炎夏早，蒸騰信難度。今宵好風月，獨此荒庭趣。露葉傾暗光，流星委餘素。但恐清夜徂，詎悲朝景暮。孟月夏猶淺，奇雲未成峰。度霞紅漠漠，壓浪白溶溶。玉委有餘潤，飆馳無去蹤。何如捧雲雨，噴毒隨蛟龍。流芳遞炎景，繁英盡寥落。公署香滿庭，晴霞覆闌藥。裁紅起高焰，綴綠排新萼。憑此遣幽懷，非言念將謔。紅絲散芳樹，旋轉光風急。煙泛被籠香，露濃妝面濕。佳人不在此，恨望階前立。忽厭夏景長，今春行已及。百舌漸吞聲，黃鶯正嬌小。雲鴻方警夜，籠雞已鳴曉。當時客自適，運去誰能矯。莫厭夏蟲多，蜩螗定相擾。翩翩簾外燕，戢戢巢內雛。啖食筋力盡，毛衣成紫襦。朝來各飛去，雄雌樑上呼。養子將備老，惡兒那勝無。西山夏雪消，江勢東南瀉。風波高若天，灩澦低於馬。正被黃牛旋，難期白帝下。我在平地行，翻憂濟川者。靈均死波後，是節常浴蘭。彩縷碧筠粽，香粳白玉團。逝者良自苦，今人反為歡。哀哉徇名士，沒命求所難。
解秋十首
作者：元稹（唐）

清晨頮寒水，動搖襟袖輕。翳翳林上葉，不知秋暗生。回悲鏡中發，華白三四莖。豈無滿頭黑，念此衰已萌。微霜才結露，翔鳩初變鷹。無乃天地意，使之行小懲。鴟鴞誠可惡，蔽日有高鵬。舍大以擒細，我心終不能。往歲學仙侶，各在無何鄉。同時騖名者，次第鵷鷺行。而我兩不遂，三十鬢添霜。日暮江上立，蟬鳴楓樹黃。後伏火猶在，先秋蟬已多。雲色日夜白，驕陽能幾何。壤隙漏江海，忽微成網羅。勿言時不至，但恐歲蹉跎。新月才到地，輕河如泛雲。螢飛高下火，樹影參差文。露簟有微潤，清香時暗焚。夜閒心寂默，洞庭無垢氛。霽麗床前影，飄蕭簾外竹。簟涼朝睡重，夢覺茶香熟。親烹園內葵，憑買家家曲。釀酒並毓蔬，人來有棋局。寒竹秋雨重，淩霄晚花落。低迴翠玉梢，散亂梔黃萼。顏色有殊異，風霜無好惡。年年百草芳，畢意同蕭索。春非我獨春，秋非我獨秋。豈念百草死，但念霜滿頭。頭白古所同，胡為坐煩憂。茫茫百年內，處身良未休。西風冷衾簟，輾轉布華茵。來者承玉體，去者流芳塵。適意醜為好，及時疏亦親。衰周仲尼出，無乃為妖人。漠漠江面燒，微微楓樹煙。今日複今夕，秋懷方浩然。況我頭上發，衰白不待年。我懷有時極，此意何由詮。
遣病十首
作者：元稹（唐）

服藥備江瘴，四年方一癘。豈是藥無功，伊予久留滯。滯留人固薄，瘴久藥難制。去日良已甘，歸途奈無際。棄置何所任，鄭公憐我病。三十九萬錢，資予養頑暝。身賤殺何益，恩深報難罄。公其萬千年，世有天之鄭。憶作孩稚初，健羨成人列。倦學厭日長，嬉遊念佳節。今來漸諱年，頓與前心別。白日速如飛，佳晨亦騷屑。昔在痛飲場，憎人病辭醉。病來身怕酒，始悟他人意。怕酒豈不閑，悲無少年氣。傳語少年兒，杯盤莫迴避。憶初頭始白，晝夜驚一縷。漸及鬢與須，多來不能數。壯年等閒過，過壯年已五。華髮不再青，勞生竟何補。在家非不病，有病心亦安。起居甥侄扶，藥餌兄嫂看。今病兄遠路，道遙書信難。寄言嬌小弟，莫作官家官。燕巢官舍內，我爾俱為客。歲晚我獨留，秋深爾安適。風高翅羽垂，路遠煙波隔。去去玉山岑，人間網羅窄。簷宇夜來曠，暗知秋已生。臥悲衾簟冷，病覺支體輕。炎昏豈不倦，時去聊自驚。浩歎終一夕，空堂天欲明。秋依靜處多，況乃淩晨趣。深竹蟬晝風，翠茸衫曉露。庭莎病看長，林果閑知數。何以強健時，公門日勞騖。朝結故鄉念，暮作空堂寢。夢別淚亦流，啼痕暗橫枕。昔愁憑酒遣，今病安能飲。落盡秋槿花，離人病猶甚。
寒
作者：元稹（唐）

江瘴節候暖，臘初梅已殘。夜來北風至，喜見今日寒。扣冰淺塘水，擁雪深竹闌。複此滿尊醁，但嗟誰與歡。
玉泉道中作
作者：元稹（唐）

楚俗物候晚，孟冬才有霜。早農半華實，夕水含風涼。遐想雲外寺，峰巒渺相望。松門接官路，泉脈連僧房。微露上弦月，暗焚初夜香。穀深煙壒淨，山虛鐘磬長。念此清境遠，複憂塵事妨。行行即前路，勿滯分寸光。
遣病
作者：元稹（唐）

自古誰不死，不復記其名。今年京城內，死者老少並。獨孤才四十，仕宦方榮榮。李三三十九，登朝有清聲。趙昌八十餘，三擁大將旌。為生信異異，之死同冥冥。其家哭泣愛，一一無異情。其類嗟歎惜，各各無重輕。萬齡龜菌等，一死天地平。以此方我病，我病何足驚。借如今日死，亦足了一生。借使到百年，不知何所成。況我早師佛，屋宅此身形。舍彼複就此，去留何所縈。前身為過跡，來世即前程。但念行不息，豈憂無路行。蛻骨龍不死，蛻皮蟬自鳴。胡為神蛻體，此道人不明。持謝愛朋友，寄之仁弟兄。吟此可達觀，世言何足聽。
感夢
作者：元稹（唐）

十月初二日，我行蓬州西。三十裡有館，有館名芳溪。荒郵屋舍壞，新雨田地泥。我病百日餘，肌體顧若刲。氣填暮不食，早早掩竇圭。陰寒筋骨病，夜久燈火低。忽然寢成夢，宛見顏如珪。似歎久離別，嗟嗟複淒淒。問我何病痛，又歎何棲棲。答雲痰滯久，與世複相暌。重雲痰小疾，良藥固易擠。前時奉橘丸，攻疾有神功。何不善和療，豈獨頭有風。殷勤平生事，款曲無不終。悲歡兩相極，以是半日中。言罷相與行，行行古城裡。同行複一人，不識誰氏子。逡巡急吏來，呼喚願且止。馳至相君前，再拜複再起。啟雲吏有奉，奉命傳所旨。事有大驚忙，非君不能理。答雲久就閑，不願見勞使。多謝致勤勤，未敢相唯唯。我因前獻言，此事愚可料。亂熱由靜消，理繁在知要。君如冬月陽，奔走不必召。君如銅鏡明，萬物自可照。願君許蒼生，勿複高體調。相君不我言，顧我再三笑。行行及城戶，黯黯餘日暉。相君不我言，命我從此歸。不省別時語，但省涕淋漓。覺來身體汗，坐臥心骨悲。閃閃燈背壁，膠膠雞去塒。倦童顛倒寢，我淚縱橫垂。淚垂啼不止，不止啼且聲。啼聲覺僮僕，僮僕撩亂驚。問我何所苦，問我何所思。我亦不能語，慘慘即路岐。前經新政縣，今夕複明辰。置置滿心氣，不得說向人。奇哉趙明府，怪我眉不伸。雲有北來僧，住此月與旬。自言辨貴骨，謂若識天真。談遊費閟景，何不與逡巡。僧來為予語，語及昔所知。自言有奇中，裴相未相時。讀書靈山寺，住處接園籬。指言他日貴，晷刻似不移。我聞僧此語，不覺淚歔欷。因言前夕夢，無人一相謂。無乃裴相君，念我胸中氣。遣師及此言，使我盡前事。僧雲彼何親，言下涕不已。我雲知我深，不幸先我死。僧雲裴相君，如君恩有幾。我雲滔滔眾，好直者皆是。唯我與白生，感遇同所以。官學不同時，生小異鄉裡。拔我塵土中，使我名字美。美名何足多，深分從此始。吹噓莫我先，頑陋不我鄙。往往裴相門，終年不曾履。相門多眾流，多譽亦多毀。如聞風過塵，不動井中水。前時予掾荊，公在期複起。自從裴公無，吾道甘已矣。白生道亦孤，讒謗銷骨髓。司馬九江城，無人一言理。為師陳苦言，揮涕滿十指。未死終報恩，師聽此男子。
和東川李相公慈竹十二韻
作者：元稹（唐）

慈竹不外長，密比青瑤華。矛攢有森束，玉粒無蹉跎。纖粉妍膩質，細瓊交翠柯。亭亭霄漢近，靄靄雨露多。冰碧寒夜聳，簫韶風晝羅。煙含朧朧影，月泛鱗鱗波。鸞鳳一已顧，燕雀永不過。幽姿媚庭實，顥氣爽天涯。峻節高轉露，貞筠寒更佳。託身仙壇上，靈物神所呵。時與天籟合，日聞陽春歌。應憐孤生者，摧折成病痾。
涼州行
作者：王建（唐）

涼州四邊沙皓皓，漢家無人開舊道。邊頭州縣盡胡兵，多來中國收婦女，一半生男為漢語。蕃人舊日不耕犁，養蠶繰繭成匹帛，那堪繞帳作旌旗。城頭山雞鳴角角，
寒食行
作者：王建（唐）

寒食家家出古城，老人看屋少年行。丘壟年年無舊道，遠人無墳水頭祭，還引婦姑望鄉拜。三日無火燒紙錢，
促刺詞
作者：王建（唐）

促刺複促刺，水中無魚山無石。少年雖嫁不得歸，出門若有歸死處，猛虎當衢向前去。百年不遣踏君門，
壟頭水
作者：王建（唐）

壟水何年壟頭別，不在山中亦嗚咽。徵人塞耳馬不行，壟東壟西多屈曲，野麋飲水長簇簇。胡兵夜回水旁住，
北邙行
作者：王建（唐）

北邙山頭少閑土，儘是洛陽人舊墓。舊墓人家歸葬多，高張素幕繞銘旌，夜唱輓歌山下宿。洛陽城北複城東，澗底盤陀石漸稀，盡向墳前作羊虎。誰家石碑文字滅，
溫泉宮行
作者：王建（唐）

十月一日天子來，青繩禦路無塵埃。宮前內裡湯各別，夜開金殿看星河，宮女知更月明裡。武皇得仙王母去，禁兵去盡無射獵，日西麋鹿登城頭。梨園弟子偷曲譜，
春詞
作者：王建（唐）

紅煙滿戶日照梁，天絲軟弱蟲飛揚。菱花霍霍繞帷光，
遼東行
作者：王建（唐）

遼東萬裡遼水曲，古戍無城複無屋。黃雲蓋地雪作山，年年郡縣送徵人，將與遼東作丘阪。寧為草木鄉中生，
塞上梅
作者：王建（唐）

天山路傍一株梅，年年花發黃雲下。昭君已歿漢使回，此花若近長安路，九衢年少無攀處。
戴勝詞
作者：王建（唐）

戴勝誰與爾為名，木中作窠牆上鳴。聲聲催我急種穀，可憐白鷺滿綠池，不如戴勝知天時。
鞦韆詞
作者：王建（唐）

長長絲繩紫複碧，嫋嫋橫枝高百尺。少年兒女重鞦韆，下來立定重系衣，複畏斜風高不得。傍人送上那足貴，眼前爭勝難為休，足踏平地看始愁。
開池得古釵
作者：王建（唐）

美人開池北堂下，拾得寶釵金未化。鳳凰半在雙股齊，可知將來對夫婿，鏡前學梳古時髻。莫言至死亦不遺，
賽神曲
作者：王建（唐）

男抱琵琶女作舞，主人再拜聽神語。新婦上酒勿辭勤，但願牛羊滿家宅，十月報賽南山神。青天無風水複碧，
田家留客
作者：王建（唐）

人家少能留我屋，客有新漿馬有粟。遠行僮僕應苦饑，行人但飲莫畏貧。明府上來何苦辛。丁甯回語屋中妻，
精衛詞
作者：王建（唐）

精衛誰教爾填海，海邊石子青磊磊。但得海水作枯池，朝在樹頭暮海裡，飛多羽折時墮水。高山未盡海未平，
老婦歎鏡
作者：王建（唐）

嫁時明鏡老猶在，黃金鏤畫雙鳳背。憶昔鹹陽初買來，今日後床重照看，生死終當此長別。
望夫石
作者：王建（唐）

望夫處，江悠悠。化為石，不回頭。上頭日日風複雨，行人歸來石應語。
別鶴曲
作者：王建（唐）

主人一去池水絕，池鶴散飛不相別。青天漫漫碧水重，池邊巢破松樹死，樹頭年年烏生子。
烏棲曲
作者：王建（唐）

章華宮人夜上樓，君王望月西山頭。夜深宮殿門不鎖，白露滿山山葉墮。
雉將雛
作者：王建（唐）

雉咿喔，雛出ob。毛斑斑，觜啄啄。學飛未得一尺高，時時土中鼓兩翅，引雛拾蟲不相離。
白紵歌二首
作者：王建（唐）

天河漫漫北斗璨，宮中烏啼知夜半。新縫白紵舞衣成，酒多夜長夜未曉，月明燈光兩相照。後庭歌聲更窈窕。館娃宮中春日暮，荔枝木瓜花滿樹。城頭烏棲休擊鼓，美人醉起無次第，墮釵遺佩滿中庭。此時但願可君意，
短歌行
作者：王建（唐）

人初生，日初出。上山遲，下山疾。百年三萬六千朝，人家見生男女好，不知男女催人老。短歌行，無樂聲。
飲馬長城窟
作者：王建（唐）

長城窟，長城窟邊多馬骨。古來此地無井泉，蹄蹤未幹人去近，續後馬來泥汙盡。枕弓睡著待水生，
烏夜啼
作者：王建（唐）

庭樹烏，爾何不向別處棲，夜夜夜半當戶啼。家人把燭出洞戶，驚棲失群飛落樹。一飛直欲飛上天。回回不離舊棲處。未明重繞主人屋，欲下空中黑相觸。風飄雨濕亦不移，君家樹頭多好枝。
簇蠶辭
作者：王建（唐）

蠶欲老，箔頭作繭絲皓皓。場寬地高風日多，但得青天不下雨，上無蒼蠅下無鼠。新婦拜簇願繭稠，已聞鄉裡催織作，去與誰人身上著。
渡遼水
作者：王建（唐）

渡遼水，此去鹹陽五千裡。來時父母知隔生，身在應無回渡日，駐馬相看遼水傍。
空城雀
作者：王建（唐）

空城雀，何不飛來人家住，空城無人種禾黍。土間生子草間長，滿地蓬蒿幸無主。近村雖有高樹枝，但能不出空城裡，秋時百草皆有子。報言黃口莫啾啾，
水執行
作者：王建（唐）

西江運船立紅幟，萬棹千帆繞江水。去年六月無稻苗，在生有樂當有苦，三年作官一年行。壞舟畏鼠複畏漏，用盡百金不為費，但得一金即為利。遠徵海稻供邊食，
當窗織
作者：王建（唐）

歎息複歎息，園中有棗行人食。貧家女為富家織。翁母隔牆不得力。水寒手澀絲脆斷，續來續去心腸爛。草蟲促促機下啼，兩日催成一匹半。輸官上頂有零落，
失釵怨
作者：王建（唐）

貧女銅釵惜於玉，失卻來尋一日哭。嫁時女伴與作妝，鏡中乍無失髻樣，初起猶疑在床上。高樓翠鈿飄舞塵，
春燕詞
作者：王建（唐）

新燕新燕何不定，東家綠池西家井。飛鳴當戶影悠揚，已能辭山複過海，幸我堂前故巢在。求食慎勿愛高飛，
主人故池
作者：王建（唐）

高池高閣上連起，荷葉團團蓋秋水。主人已遠涼風生，舊客不來芙蓉死。
古宮怨
作者：王建（唐）

乳烏啞啞飛複啼，城頭晨夕宮中棲。吳王別殿繞江水，後宮不開美人死。
關山月
作者：王建（唐）

關山月，營開道白前軍發。凍輪當磧光悠悠，
贈離曲
作者：王建（唐）

合歡葉墮梧桐秋，鴛鴦背飛水分流。少年使我忽相棄。雌號雄鳴夜悠悠。夜長月沒蟲切切，冷風入房燈焰滅。若知中路各西東，彼此不忘同心結。收取頭邊蛟龍枕，
宛轉詞
作者：王建（唐）

宛宛轉轉勝上紗，紅紅綠綠苑中花。紛紛泊泊夜飛鴉，寂寂寞寞離人家。
水夫謠
作者：王建（唐）

苦哉生長當驛邊，官家使我牽驛船。辛苦日多樂日少，半夜緣堤雪和雨，受他驅遣還複去。衣寒衣濕披短蓑，一間茆屋何所直，父母之鄉去不得。我願此水作平田，
田家行
作者：王建（唐）

男聲欣欣女顏悅，人家不怨言語別。五月雖熱麥風清，麥收上場絹在軸，的知輸得官家足。不望入口複上身，
去婦
作者：王建（唐）

新婦去年胼手足，衣不暇縫蠶廢簇。白頭使我憂家事，在時縱嫌織絹遲，有絲不上鄰家機。
神樹詞
作者：王建（唐）

我家家西老棠樹，須晴即晴雨即雨。四時八節上杯盤，老身長健樹婆娑，萬歲千年作神主。
祝鵲
作者：王建（唐）

神鵲神鵲好言語，行人早回多利賂。我今庭中栽好樹，與汝作巢當報汝。
古謠
作者：王建（唐）

一東一西壟頭水，一聚一散天邊霞。一來一去道上客，一顛一倒池中麻。
公無渡河
作者：王建（唐）

渡頭惡天兩岸遠，波濤塞川如疊阪。幸無白刃驅向前，男兒縱輕婦人語，惜君性命還須取。婦人無力挽斷衣，
海人謠
作者：王建（唐）

海人無家海裡住，採珠役象為歲賦。惡波橫天山塞路，未央宮中常滿庫。
行見月
作者：王建（唐）

月初生，居人見月一月行。行行一年十二月，不緣衣食相驅遣，此身誰願長奔波。篋中有帛倉有粟，
七夕曲
作者：王建（唐）

河邊獨自看星宿，夜織天絲難接續。拋梭振鑷動明璫，流蘇翠帳星渚間，環佩無聲燈寂寂。兩情纏綿忽如故。複畏秋風生曉路。幸回郎意且斯須，一年中別今始初。明星未出少停車。
兩頭纖纖
作者：王建（唐）

兩頭纖纖青玉玦，半白半黑頭上發。逼逼僕僕春冰裂，磊磊落落桃花結。
獨漉歌
作者：王建（唐）

獨獨漉漉，鼠食貓肉。烏日中，鶴露宿。黃河水直人心曲。
寄遠曲
作者：王建（唐）

美人別來無處所，巫山月明湘江雨。千回相見不分明，
傷韋令孔雀詞
作者：王建（唐）

可憐孔雀初得時，美人為爾別開池。池邊鳳凰作伴侶，如今憔悴人見惡，萬裡更求新孔雀。熱眠雨水饑拾蟲，
傷鄰家鸚鵡詞
作者：王建（唐）

東家小女不惜錢，買得鸚鵡獨自憐。自從死卻家中女，舌關啞咽畜哀怨，開籠放飛離人眼。短聲亦絕翠臆翻，
春來曲
作者：王建（唐）

春欲來，每日望春門早開。黃衫白馬帶塵土，青帝少女染桃花，露妝初出紅猶濕。光風暾暾蝶宛宛，少年即見春好處，似我白頭無好樹。
春去曲
作者：王建（唐）

春已去，花亦不知春去處。緣岡繞澗卻歸來，老夫不比少年兒，不中數與春別離。
東徵行
作者：王建（唐）

桐柏水西賊星落，梟雛夜飛林木惡。相國刻日波濤清，玉階舞蹈謝旌節，生死向前山可穴。同時賜馬並賜衣，司庖常膳皆得對，好事將軍封爾身。男兒生殺在手裡，
荊門行
作者：王建（唐）

江邊行人暮悠悠，山頭殊未見荊州。峴亭西南路多曲，南中三月蚊蚋生，黃昏不聞人語聲。生紗帷疏薄如霧，女兒停客茆屋新，開門掃地桐花裡。犬聲撲撲寒溪煙，大蛇過處一山腥，野牛驚跳雙角折。斜分漢水橫千山，誰家丹旐已南來，逢著流人從此去。月明山鳥多不棲，紅燭交橫各自歸，酒醒還是他鄉客。壯年留滯尚思家，
鏡聽詞
作者：王建（唐）

重重摩挲嫁時鏡，夫婿遠行憑鏡聽。回身不遣別人知，嗟嗟eP々下堂階，獨自灶前來跪拜。出門願不聞悲哀，卷帷上床喜不定。與郎裁衣失翻正。可中三日得相見，
行宮詞
作者：王建（唐）

上陽宮到蓬萊殿，行宮巖巖遙相見。向前天子行幸多，禁兵奪得明堂後，長閉桃源與綺繡。開元歌舞古草頭，兩邊仗屋半崩摧，夜火入林燒殿柱。休封中嶽六十年，
羽林行
作者：王建（唐）

長安惡少出名字，樓下劫商樓上醉。天明下直明光宮，九衢一日訊息定，鄉吏籍中重改姓。出來依舊屬羽林，
射虎行
作者：王建（唐）

自去射虎得虎歸，官差射虎得虎遲。獨行以死當虎命，遠立不敢汙箭鏃，聞死還來分虎肉。惜留猛虎著深山，
遠將歸
作者：王建（唐）

遠將歸，勝未別離時。在家相見熟，新歸歡不足。去願車輪遲，回思馬蹄速。但令在舍相對貧，
尋橦歌
作者：王建（唐）

人間百戲皆可學，尋橦不比諸餘樂。重梳短髻下金鈿，習多倚附欹竿滑，上下蹁躚皆著襪。翻身垂頸欲落地，纖腰女兒不動容，戴行直舞一曲終。回頭但覺人眼見，小垂一手當舞盤，斜慘雙蛾看落日。斯須改變曲解新，
銅雀臺
作者：王建（唐）

嬌愛更何日，高臺空數層。含啼映雙袖，不忍看西陵。漳水東流無複來，百花輦路為蒼苔。青樓月夜長寂寞，宮中歌舞已浮雲，空指行人往來處。
雞鳴曲
作者：王建（唐）

雞初鳴，明星照東屋；雞再鳴，紅霞生海腹。百官待漏雙闕前，聖人亦掛山龍服。寶釵命婦燈下起，金吾衛裡直郎妻，到明不睡聽晨雞。天頭日月相送迎，
送衣曲
作者：王建（唐）

去秋送衣渡黃河，今秋送衣上隴阪。婦人不知道徑處，舊來十月初點衣，與郎著向營中集。絮時厚厚綿纂纂，
斜路行
作者：王建（唐）

世間娶容非娶婦，中庭牡丹勝松樹。九衢大道人不行，南樓彈弦北戶舞，行人到此多回徨。頭白如絲面如繭，誰將古曲換斜音，回取行人斜路心。
織錦曲
作者：王建（唐）

大女身為織錦戶，名在縣家供進簿。長頭起樣呈作官，紅縷葳蕤紫茸軟，蝶飛參差花宛轉。一梭聲盡重一梭，合衣臥時參沒後，停燈起在雞鳴前。一匹千金亦不賣，莫言山積無盡日，百尺高樓一曲歌。
擣衣曲
作者：王建（唐）

月明中庭擣衣石，掩帷下堂來搗帛。婦姑相對神力生，秋天丁丁複凍凍，玉釵低昂衣帶動。夜深月落冷如刀，重燒熨斗帖兩頭，與郎裁作迎寒裘。
秋夜曲二首
作者：王建（唐）

天清漏長霜泊泊，蘭綠收榮桂膏涸。高樓雲鬟弄嬋娟，香囊火死香氣少，向帷閤眼何時曉。城烏作營啼野月，秋燈向壁掩洞房，良人此夜直明光。天河悠悠漏水長，南樓北斗兩相當。
題台州隱靜寺
作者：王建（唐）

隱靜靈仙寺天鑿，杯度飛來建巖壑。五峰直上插銀河，不知勢壓天幾重，鐘聲常聞月中落。
題隨州紫陽先生壁
作者：李白（唐）

神農好長生，風俗久已成。複聞紫陽客，早署丹臺名。喘息餐妙氣，步虛吟真聲。道與古仙合，心將元化並。樓疑出蓬海，鶴似飛玉京。松雪窗外曉，池水階下明。忽耽笙歌樂，頗失軒冕情。終願惠金液，提攜淩太清。
題元丹丘山居
作者：李白（唐）

故人棲東山，自愛丘壑美。青春臥空林，白日猶不起。松風清襟袖，石潭洗心耳。羨君無紛喧，高枕碧霞裡。
題元丹丘潁陽山居
作者：李白（唐）

仙遊渡潁水，訪隱同元君。忽遺蒼生望，獨與洪崖群。卜地初晦跡，興言且成文。卻顧北山斷，前瞻南嶺分。遙通汝海月，不隔嵩丘雲。之子合逸趣，而我欽清芬。舉跡倚松石，談笑迷朝曛。益願狎青鳥，拂衣棲江濆。
題瓜州新河，餞族叔舍人賁
作者：李白（唐）

齊公鑿新河，萬古流不絕。豐功利生人，天地同朽滅。兩橋對雙閣，芳樹有行列。愛此如甘棠，誰雲敢攀折。吳關倚此固，天險自茲設。海水落鬥門，湖平見沙汭。我行送季父，弭棹徒流悅。楊花滿江來，疑是龍山雪。惜此林下興，愴為山陽別。瞻望清路塵，歸來空寂滅。
洗腳亭
作者：李白（唐）

白道向姑熟，洪亭臨道傍。前有昔時井，下有五丈床。樵女洗素足，行人歇金裝。西望白鷺洲，蘆花似朝霜。送君此時去，回首淚成行。
勞勞亭
作者：李白（唐）

天下傷心處，勞勞送客亭。春風知別苦，不遣柳條青。
題金陵王處士水亭
作者：李白（唐）

王子耽玄言，賢豪多在門。好鵝尋道士，愛竹嘯名園。樹色老荒苑，池光蕩華軒。此堂見明月，更憶陸平原。掃拭青玉簟，為餘置金尊。醉罷欲歸去，花枝宿鳥喧。何時複來此，再得洗囂煩。
題嵩山逸人元丹丘山居
作者：李白（唐）

家本紫雲山，道風未淪落。沉懷丹丘志，沖賞歸寂寞。朅來遊閩荒，捫涉窮禹鑿。夤緣泛潮海，偃蹇陟廬霍。憑雷躡天窗，弄影憩霞閣。且欣登眺美，頗愜隱淪諾。三山曠幽期，四嶽聊所託。故人契嵩潁，高義炳丹雘。滅跡遺紛囂，終言本峰壑。自矜林湍好，不羨朝市樂。偶與真意並，頓覺世情薄。爾能折芳桂，吾亦採蘭若。拙妻好乘鸞，嬌女愛飛鶴。提攜訪神仙，從此煉金藥。
題江夏修靜寺
作者：李白（唐）

我家北海宅，作寺南江濱。空庭無玉樹，高殿坐幽人。書帶留青草，琴堂冪素塵。平生種桃李，寂滅不成春。
題宛溪館
作者：李白（唐）

吾憐宛溪好，百尺照心明。何謝新安水，千尋見底清。白沙留月色，綠竹助秋聲。卻笑嚴湍上，於今獨擅名。
題東溪公幽居
作者：李白（唐）

杜陵賢人清且廉，東溪蔔築歲將淹。宅近青山同謝脁，客到但知留一醉，盤中只有水晶鹽。
嘲魯儒
作者：李白（唐）

魯叟談五經，白髮死章句。問以經濟策，茫如墜煙霧。足著遠遊履，首戴方山巾。緩步從直道，未行先起塵。秦家丞相府，不重褒衣人。君非叔孫通，與我本殊倫。時事且未達，歸耕汶水濱。
懼讒
作者：李白（唐）

二桃殺三士，詎假劍如霜。眾女妒蛾眉，雙花競春芳。魏姝信鄭袖，掩袂對懷王。一惑巧言子，朱顏成死傷。行將泣團扇，慼慼愁人腸。
觀獵
作者：李白（唐）

太守耀清威，乘閑弄晚暉。江沙橫獵騎，山火繞行圍。箭逐雲鴻落，鷹隨月兔飛。不知白日暮，歡賞夜方歸。
觀胡人吹笛
作者：李白（唐）

胡人吹玉笛，一半是秦聲。十月吳山曉，梅花落敬亭。愁聞出塞曲，淚滿逐臣纓。卻望長安道，空懷戀主情。
軍行
作者：李白（唐）

騮馬新跨白玉鞍，戰罷沙場月色寒。城頭鐵鼓聲猶震，匣裡金刀血未幹。
從軍行
作者：李白（唐）

百戰沙場碎鐵衣，城南已合數重圍。突營射殺呼延將，獨領殘兵千騎歸。
平虜將軍妻
作者：李白（唐）

平虜將軍婦，入門二十年。君心自有悅，妾寵豈能專。出解床前帳，行吟道上篇。古人不唾井，莫忘昔纏綿。
春夜洛城聞笛
作者：李白（唐）

誰家玉笛暗飛聲，散入春風滿洛城。此夜曲中聞折柳，何人不起故園情。